วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
31 ก.ค. 2558

ASL SECURITIES 
ภาครวมตลาดภาคเช้า : ดัชนี SET ปิดบวก 1,432.73 (+15.24) กรอบ 1,423/1,434 ปรับตัวขึ้นอย่างต่อเนื่อง  จากแรงซื้อในหุ้นกลุ่มธนาคาร พลังงาน และการเข้าช้อนซื้อเพราะตลาดหุ้นปรับตัวลงแรงก่อนหน้านี้  ส่วนตลาดหุ้นในภูมิภาคเอเชียเช้านี้ แกว่งตัวแคบทั้งแดนบวก-ลบ ผลการประชุมเฟดยังไม่ปรับขึ้นอัตราดอกเบี้ย คาดปรับขึ้นอัตราดอกเบี้ยในเดือน ก.ย. หรือช่วงต่อไปในปีนี้ โปรดติดตามมาตรการกระตุ้นเศรษฐกิที่ ก.คลังเสนอกระตุ้นเพื่อเศรษฐกิจและการเร่งรัดการใช้จ่ายผ่านการลงทุนโครงสร้างพื้นฐาน BOI นโยบายการเงินการคลัง โครงการที่มีอยู่ในงบประมาณประจำปีปกติ กองทุนหมุนเวียนและการปรับปรุง/การบริหารงานของสหกรณ์ อย่างไรก็ตามยังมีปัจจัยลบ  จากการปรับลดประมาณการณ์กำไรของบริษัทจดทะเบียนและค่าเงินบาทอ่อนค่า 
หุ้นบวกดัชนีมากสุด PTT SCB KBANK CPALL SCC BBL PTTEP KTB IVL ADVANC       
หุ้นลบดัชนีมากสุด DTAC DELTA BTS CPN MINT GUNKUL HMPRO KYE SPI 
 
แนวโน้มตลาดและหุ้นที่น่าสนใจภาคบ่าย
เน้นยืน 1,428 ยืนได้ จะมีต้านต่อไป 1,460
แนวโน้มภาคบ่ายเชิงเทคนิค: ดัชนีรีบาวน์แรง หลังจากปรับตัวลงไปทดสอบแนวรับสำคัญที่ 1,400  เตรียมกลับขึ้นทดสอบเป้าหมายที่ 1, 460 โดยเน้นยืนเหนือ 1,428
 
FORTH (ราคาปิดภาคเช้า 8.15)
แนะนำซื้อ เกิด Golden Cross ในกราฟราย 2 ชั่วโมงพร้อมการยกขึ้นของ MACD มีโอกาสกลับขึ้นทดสอบยอดเดิมที่ 8.70 โดยมี 7.90 เป็นจุดตัดขาดทุน
THE (ราคาปิดภาคเช้า 7.65)
แนะนำซื้อเก็งกำไร ราคาฟอร์มตัวสวย ยกจุดต่ำสุดขึ้นต่อเนื่อง ในกราฟราย 2 ชั่วโมง พร้อม MACD บีบตัวแคบลง มีโอกาสปรับตัวขึ้นทดสอบจุดสูงสุดเดิมที่ 8.45 ในรูปแบบ U shape โดยมี 7.30 เป็นจุดตัดขาดทุน